EkBass/fiwiki-20250220-pages-articles huggingface dataset:
Żubrówka

Żubrówka on rukiista valmistettu, lännenmaarianheinällä (Hierochloe odorata) maustettu kuiva puolalainen votka (40 t-%). Votkaa on valmistettu 1500-luvulta. Sitä valmistaa Polmos Białystok. Usein Żubrówkaa juodaan omenamehuun sekoitettuna. Uusia versioita ovat: * Żubrówka Biała: kirkas, maustamaton * Żubrówka Palona: tumma, kypsennetty tynnyrissä, maustettu, 34 % ==Lähteet== ==Aiheesta muualla== Luokka:Puolalaiset votkamerkit
Erik Segerstedt

Erik Segerstedt (s. 20. huhtikuuta 1983 Uddevalla, Ruotsi) on ruotsalainen laulaja, joka kuuluu E.M.D.-yhtyeeseen. Hän tuli tunnetuksi sijoituttuaan toiseksi Idol-laulukilpailussa vuonna 2006. Idol-menestyksensä ansiosta Segerstedt allekirjoitti levytyssopimuksen Sony BMG:n kanssa ja hänen ensimmäinen albuminsa A Different Shade julkaistiin 21. helmikuuta 2007. Albumi nousi Ruotsin albumilistalla suoraan toiselle sijalle ja pysyi siinä kaksi viikkoa. Ensimmäinen single albumilta oli Andreas Carlssonin kirjoittama I Can't Say I'm Sorry, joka nousi Ruotsin singlelistan kärkipaikalle. Samana vuonna Segerstedt perusti yhdessä Danny Saucedon ja Mattias Andréassonin kanssa E.M.D.-yhtyeen. Yhtyeen perustamisenkin jälkeen Segerstedt on julkaissut yhden soolosinglen, Saturday Night, vuonna 2009. == Diskografia == === Albumit === * A Different Shade (2007) === Singlet === * I Can't Say I'm Sorry (2007) * How Did We Change (2007) * Saturday Night (2009) Segerstedt, Erik Segerstedt, Erik Segerstedt, Erik
TM-Kaluste

TM-Kaluste Oy oli vuonna 1957 perustettu ja 2009 konkurssiin ajautunut, viimeiset vuotensa Naantalissa toiminut huonekaluvalmistaja. Sen päätuoteryhmät olivat katsomo-, kokous- ja opetuskalusteet. Yritys oli Suomen markkinajohtaja katsomokalusteissa. Tuotteiden markkinointia hoiti Turun Metallikaluste Ky. Yritys valmisti muun muassa pikkutuoleja, auditoriotuotteita, pöytiä ja katsomokalusteita liikunta-areenoille. Sen tunnetuin tuote on Kai Salon suunnittelema TM-13 -tuoli, jota on valmistettu vuodesta 1973 lähtien noin miljoona kappaletta. Se on pieneen tilaan mahtuva yleistuoli, joita on käytössä erityisesti juhla- ja liikuntasaleissa. Yritys ajautui konkurssiin kesällä 2009. Salolainen julkitilakalustevalmistaja Piiroinen osti TM-Kaluste Oy:n ja sen tuotesarjat. == Historia == Yritys perustettiin Turussa vuonna 1957, ja se toimi Kaarinassa kolmekymmentä vuotta, kunnes vuonna 2000 siirtyi uusiin tiloihin Luolalan teollisuusalueelle Naantaliin. Yritys ei valmistanut tuotteitaan liukuhihnaperiaatteella, vaan pitkälti käsityönä alusta lähtien itse. Kalusteiden päämateriaaleina ovat muotopuristettu puu ja huonekaluteräs. Yritys hoiti myös verhoilun ja pintakäsittelyn itse. 2000-vuosikymmenen alussa yritys valmisti noin 20 000 tuolia vuodessa, mutta vuonna 2005 Venäjän jäähalleihin saadut kymmenientuhansien tuolien tilaukset nostivat tuotannon 35 000 yksikköön. Muun muassa Arena Kazan -monitoimihalliin toimitettiin 10 000 tuolia. Merkittäviä kohteita, jonne yritys on valmistanut tuoleja, ovat muun muassa Helsingin Messukeskus, Turkuhalli, Helsingin jäähalli, Sibeliustalo, Naantalin Kylpylä, Uspenskin katedraali ja Royal Caribbean Cruisesin risteilyalukset. Yritys oli Suomen ensimmäisen EU-puheenjohtajuuskauden pääkalustetoimittaja. === Konkurssi === Vuosina 1997–2007 yritys oli lakisääteisessä yrityssaneerauksessa. Yrityksen talous ei kuitenkaan ehtinyt parantua tarpeeksi ennen tulevaa taantumaa. Samoilla markkinoilla Suomessa toimi 5–10 yritystä, ja TM-Kaluste ei pärjännyt kasvavassa kilpailussa koska yrityksen kulu- ja kustannusrakenne osoittautui liian suureksi, vaikka kasvua oli parhaimmillaan 20 %. Lopulta vuoden 2009 kesällä TM-Kaluste ajautui taloudellisten vaikeuksien takia konkurssiin yhdessä emoyhtiö Turun Metallikaluste Ky:n kanssa. Salolainen julkitilakalustevalmistaja Piiroinen osti kummatkin yritykset ja sen tuotesarjat. Tuotteiden valmistus siirtyi Saloon, ja osa TM-Kalusteen työntekijöistä palkattiin Piiroisille. TM- Kalusteessa työskenteli 22 henkilöä, joista kuusi markkinoinnissa. Taloudellisten vaikeuksien syynä oli taantuman myötä romahtanut kysyntä. Yritys myi etenkin Venäjälle paljon tuotteita, josta tilaukset loppuivat kokonaan. Myös Suomessa kysyntä hiipui. == Lähteet == == Aiheesta muualla == * TM-Kalusteen kotisivut Luokka:Entiset suomalaiset huonekaluvalmistajat Luokka:Entiset suomalaiset teollisuusyritykset Luokka:Sisustusalan tuotemerkit
Poutapilviä ja lihapullakuuroja

Poutapilviä ja lihapullakuuroja () on vuonna 2009 ensi-iltansa saanut yhdysvaltalainen tietokoneanimaatioelokuva, joka perustuu Judi ja Ron Barrettin tekemään lastenkirjaan Cloudy with a Chance of Meatballs vuodelta 1978. Elokuvan ovat ohjanneet ja käsikirjoittaneet Phil Lord ja Christopher Miller. == Äänirooleissa == Alkuperäinen ääninäyttelijä Suomalainen ääninäyttelijä Rooli Max Neuwirth (lapsi) Bill Hader (aikuinen) Matias Hangasmaa (lapsi) Lari Halme (aikuinen) Flint Lockwood Anna Faris Paula Vesala Sam Sparks James Caan Juha Paananen Tim Lockwood Andy Samberg Sami Uotila "Baby" Brent Bruce Campbell Aku Laitinen pormestari Shelbourne Mr. T Sasu Moilanen Earl Devereaux Bobb'e J. Thompson Joona Holmberg Cal Devereaux Benjamin Bratt Antti Jaakola Manny Neil Patrick Harris Antti Jaakola Steve Al Broker Antti Timonen Patrick Patrickson Lauren Graham Hanna Kaila Fran Lockwood Will Forte Antti Lang Joe Towne Peter Siragusa Petrus Kähkönen Rufus Angela Shelton Hanna Kaila Regina Devereaux Neil Flynn Antti Lang sääuutiskanavan tuottaja Liz Cackowski Sanna Majuri Flintin opettaja == Tuotanto == 15\. elokuuta 2006 Sony Pictures Animation julkisti tuottavansa Cloudy with a Chance of Meatballs -lastenkirjaan pohjautuvan animaatioelokuvan.Sony Forecasts 'Chance of Meatballs' 16.8.2006 Viitattu 24.12.2009 18\. syyskuuta 2008 viihdelehti Variety julkisti Bill Haderin ja Anna Farisin olevan elokuvan pääosissa. Myös pienemmissä rooleissa olevat näyttelijät James Caan, Andy Samberg, Bruce Campbell, Mr. T ja Tracy Morgan julkistettiin.Hader, Faris spice up 'Meatballs'. Variety 18.9.2008. Viitattu 24.12.2009 == Lähteet == == Aiheesta muualla == === Arvostelut === * Luokka:Yhdysvaltalaiset fantasiaelokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset animaatioelokuvat Luokka:Columbia Picturesin elokuvat Luokka:3D-elokuvat Luokka:IMAX-elokuvat Luokka:Yhdysvaltalaiset katastrofielokuvat Luokka:Lastenkirjoihin perustuvat elokuvat
Pekka Koskenkylä

Pekka Mikael Koskenkylä (s. 30. lokakuuta 1937 Somero) on suomalainen yrittäjä, veneveistämö Nautorin perustaja. Hän on valmistunut Uppsalan yliopistosta filosofian maisteriksi. Koskenkylä perusti Nautorin 1966 rakennettuaan sitä ennen itselleen yhden veneen appensa autotallissa. Yrityksen maineikas vene oli Swan 65. Myöhemmin Koskenkylä perusti autovuokraamoyritys Avisin pääjohtajan Joe Vittorian kanssa Thaimaahan yrityksen Concorde Yachts Ltd., jossa valmistettiin Mirabella- veneitäKoskenkylä 2009, s. 102–103., Ne ovat 40 metrin pituisia lujitemuovisia sluuppeja (yksimastoinen purjealus) ja ne olivat valmistuessaan maailman suurimmat sarjavalmisteiset purjeveneet. Pekka Koskenkylän isä oli somerolainen pappi Kaarlo Valdemar Napoleon (Leo) Koskenkylä, joka myöhemmin valmistui juristiksi. Lapsuutensa hän vietti Kuusankoskella.Koskenkylä 2009, s. 61. Hänen ensimmäinen vaimonsa oli pietarsaarelaissyntyinen Barbro Koskenkylä, jonka kanssa hänellä on kaksi tytärtä. Hänen toinen puolisonsa on toimittaja Pirkko Koskenkylä. Pariskunta asuu Ranskan Provencessa, jonne he ovat rakentaneet talon.Pietarsaaren kirjasto.Sea command . (PDF)Koskenkylä 2009, s. s. 6. == Lähteet == * === Viitteet === == Aiheesta muualla == * Haastattelu: Luokka:Suomalaiset yrittäjät Luokka:Vuonna 1937 syntyneet Luokka:Elävät henkilöt Luokka:Ranskansuomalaiset
Ksenyja Symonova

Ksenyja Symonova () on ukrainalainen hiekka-animaatioiden tekijä, joka voitti maansa Talent-kilpailun. Hän muokkaa hiekasta kuvia dramatisoivan musiikin tahtiin. ==Lähteet== Luokka:Ukrainalaiset animaattorit Luokka:Syntymävuosi puuttuu Luokka:Elävät henkilöt
Amerikkalainen Pariisissa

Amerikkalainen Pariisissa () on George Gershwinin vuonna 1928 New Yorkin filharmonikkojen tilauksesta säveltämä orkesteriteos. Se esitettiin ensi kertaa Carnegie Hallissa 13. joulukuuta 1928 Walter Damroschin johdolla. Keväällä 1928 Gershwin matkusti lomalle Eurooppaan, ja Amerikkalainen Pariisissa -teos syntyi sen aikana. Kirjoittaessaan sävellystään Gershwin halusi toisaalta kuvata kuohuvaa ja iloista Pariisia, toisaalta – ehkäpä vielä enemmän – tuntemaansa koti-ikävää Pariisin bulevardeilla. Teoksen nimestä huolimatta säveltäjä kirjoitti sen pääosin Wienissä; orkestroinnin hän viimeisteli Pariisissa. Avausaihe kuvaa amerikkalaista, joka kävelee bulevardilla huolettomasti keppiään heilutellen. Ohi kiitävät autot panevat hänen päänsä miltei pyörälle – teoksen partituurissa on todella merkitty käytettäväksi autontorvia. Myöhemmin alkava blues-melodia kuvaa amerikkalaisen koti-ikävää.Oiva Talvitie ja Kari Rydman: Sävelten maailma: musiikinkuuntelijan tietoteos, s. 155. Porvoo-Helsinki: WSOY, 1956. == Lähteet == Luokka:George Gershwinin teokset Luokka:1920-luvun musiikkiteokset
Luksusowa

Luksusowa on perunoista valmistettu, kolmesti tislattu puolalainen votka.Art of Drink: Luksusowa Sen alkoholipitoisuus on 40 tilavuusprosenttia. Votkasta on valmistettu myös muita versioita, kuten vahvempaa (50 t-%) Luksusowa Blackia. Luksusowa tuli myyntiin ensi kertaa vuonna 1928. Votkan omistaa nykyisin Pernod RicardPernod Ricard to sell V&S; Luksusowa?. == Lähteet == Luokka:Puolalaiset votkamerkit
Veikko Keskitalo

Veikko Ensio Keskitalo (27. heinäkuuta 1939 Kestilä – 7. lokakuuta 1989) oli suomalainen pesäpalloilija. 1960 -luvun parhaisiin pesäpalloilijoihin kuuluva Veikko (Vespeli) Keskitalo pelasi Sotkamon Jymyn mestaruussarjajoukkueessa kakkoskopparina viisi vuotta saavuttaen SM-kultaa ja maakunta-cupin voiton 1963 ja oli SM-sarjan paras etenijä 1964. Vuodesta 1965 lähtien Keskitalo edusti Oulun Lippoa jossa voitti SM-sarjan ja Suomen Cupin 1971. Itä-Länsi -otteluja hänelle on kertynyt kahdeksan, Liitto-Lehdistö -otteluja kaksi ja Mestarit - muu suomi -otteluja neljä. Hänelle on myönnetty PPL:n hopeinen ja pronssinen ansiomerkki, PPL:n Pohjois-Pohjanmaan piirin hopeinen ansiomerkki ja Oulun kaupungin kultamitali. == Saavutukset == === Pelaajana === * 2 SM- kultaa: 1963, 1971 * 8 Itä-Länsi-ottelua: 1963-1966, 1968-1971 * Pesäpallon etenijäkuningas: 1964 === Pelinjohtajana === * 1 SM-pronssi: 1974<ref name="PJ-mitalit> == Lähteet == * === Viitteet === Luokka:Suomalaiset pesäpalloilijat Luokka:Sotkamon Jymyn pelaajat Luokka:Pesäpallon pelinjohtajat Luokka:Vuonna 1939 syntyneet Luokka:Vuonna 1989 kuolleet
Herman Ross (pormestari)

Herman Williamsson Ross (1636–1687) oli yksi Vaasan alkuaikojen valtaporvareista, raatimies ja Vaasan pormestari. Hänen vanhempansa olivat Skotlannista Suomeen muuttanut salpietaritehtailija William Ross ja Maria Long. Herman Ross oli aikansa rikkaimpia miehiä, minkä osittain selitti hänen ensimmäinen avioliittonsa Margareta Jesenhausenin kanssa. Margareta oli Vaasan kappalainen Petter Jesenhausenin tytär, mutta Jesenhausenit olivat alun perin rikasta kauppiassukua. Rossin toinen vaimo oli Margareta Wernberg, Vöyrin kirkkoherra Christian Wernbergin tytär. Rossilla oli kauppasuhteita Vienan Karjalasta Länsipohjaan.Karl Hedman: Suomen Sukututkimusseuran Vuosikirja V (1921)Kansallisbiografia Herman Rossin pojista Herman Ross oli tuomiorovasti ja teologian professori Turun akatemiassa. Kaksi muuta poikaa, Petter ja Jakob, kuolivat alle yhdeksänvuotiaina. Viidestä tyttärestä kuuluisin lienee Catharina (Katariina) Ross, joka avioitui Gabriel Kalmin kanssa, ja jonka poika Pehr (Pietari) Kalm on Suomen tunnetuimpia tiedemiehiä. Muutkin tyttäret naivat pappismiehiä: Maria Ross avioitui Laihian kirkkoherra Samuel Backmanin kanssa ja myöhemmin Ilmajoen kirkkoherra Anders Mennanderin kanssa. Anna Ross avioitui Isak Wasbomin kanssa, joka oli Vaasan triviaalikoulun opettaja ja myöhemmin Vöyrin kappalainen. Kaksi tytärtä, Ingrid ja Beata, kuoli pieninä. == Lähteet == Luokka:Vaasan pormestarit ja kaupunginjohtajat Luokka:Suomen skotlantilaiset Luokka:Vuonna 1636 syntyneet Luokka:Vuonna 1687 kuolleet
Kreatiniini

Kreatiniini (C4H7N3O) on imidatsolijohdannainen, jota syntyy lihasten aineenvaihdunnassa kreatiinista ja fosfokreatiinista. Veren kreatiniinipitoisuutta voidaan käyttää hyväksi munuaisten toiminnan tutkimisessa. == Muodostuminen == Kreatiniinia muodostuu lihasten käyttäessä energianlähteenään fosfokreatiinia tai kreatiinia. Ihmisen tuottaman kreatiniinin määrä pysyy suurin piirtein vakiona päivästä toiseen. Arvioiden mukaan noin kaksi prosenttia ihmiskehon kreatiinista poistuu vuorokauden aikana kreatiniinina. Kreatiinin eritys riippuu lihasmassasta, joten miesten veren kreatiinipitoisuus on korkeampi kuin naisten. Munuaiset suodattavat kreatiniinin pois verestä hiussuonikeräsessä. == Hyödyntäminen diagnostiikassa == Jos munuaiset eivät toimi kunnolla, kreatiniinin suodattuminen heikentyy, mikä ilmenee veren koholla olevina kreatiniinipitoisuuksina. Kun kreatiinipitoisuuden lisäksi otetaan huomioon potilaan paino, sukupuoli ja ikä, voidaan määrittää munuaiskerästen suodattumisnopeus eli niin sanottu GFR- arvo. GFR-arvo on erittäin hyödyllinen väline munuaisten kuntoa arvioitaessa. Aikuisilla veren seerumin kreatiniinin viitearvot ovat miehillä 60-100 μmol/l ja naisilla 50-90 μmol/l. Liharuokien syöminen saattaa nostaa kreatiniinipitoisuuksia lyhytaikaisesti. Viitearvojen ylitys ei ole välttämättä merkki munuaissairaudesta, sillä terveilläkin lihaksikkailla miehillä kreatiniinipitoisuus voi olla viitearvoa korkeampi. == Lähteet == == Aiheesta muualla == *Human Metabolome Database: Creatinine *Food Component Database (FooDB): Creatinine *DrugBank: Creatinine *Kyoto Encyclopedia of Genes and Genomes (KEGG): Creatinine *ChemBlink: Creatinine *Dr. Duke's Phytochemical and Ethnobotanical Databases: Creatinine Luokka:Heterosykliset typpiyhdisteet Luokka:Seulonnan keskeiset artikkelit
Pesäpallon Maakunta Cup

Pesäpallon maakunta-cupia pelattiin vuodesta 1957 alkaen. Kilpailuun osallistuivat ns. Piirijoukkueet. Käytännössä kuitenkin usein maakunnan paras seura edusti koko piiriä. Niinpä kilpailu lopetettiinkin vuonna 1968 ja korvattiin Pesäpallon Suomen Cupilla. Ennen varsinaisen Cupin alkua maakunnat kohtasivat jo vuonna 1956 Suomen suurkisoissa järjestetyssä turnauksessa. Turnauksen voitti Etelä-Pohjanmaa kukistamalla finaalissa Keski-Suomen 9−2. ==Maakunta Cupin finaalit== vuosi mestari hopeaa tulos 1957 Etelä-Pohjanmaa Keski-Suomi 7-6 1958 Helsinki Etelä-Pohjanmaa 9-4 1959 Helsinki Etelä- Pohjanmaa 4-2 1960 Satakunta Pohjois-Pohjanmaa 6-0 1961 Keski-Suomi Helsinki 7-5 1962 Helsinki Kymenlaakso 8-1 1963 Kainuu Etelä-Pohjanmaa 17-8 1964 Etelä- Pohjanmaa Kainuu 12-0 1965 Satakunta Pohjois-Pohjanmaa 4-3 1966 Häme Etelä- Karjala 7-5 1967 Satakunta Kainuu 5-1 1968 Suur-Savo Keski-Suomi 15-5 ==Lähteet== * Suomen Pesäpalloliitto; Siukonen - Wright: pesäpallokalenteri 1981 Luokka:Suomen pesäpallosarjat
Hiljainen amerikkalainen (vuoden 1958 elokuva)

Hiljainen amerikkalainen () on Joseph L. Mankiewiczin ohjaama yhdysvaltalainen elokuva vuodelta 1958. Se pohjautuu Graham Greenen samannimiseen romaaniin. Se oli ensimmäisiä yhdysvaltalaiselokuvia, joissa viitattiin Vietnamin räjähdysherkkään tilanteeseen. Elokuvassa kirjan idea väljähtyi. Greene suuttui, kun hänen sodanvastainen viestinsä hävitettiin. Hän leimasi elokuvan amerikkalaiseksi propagandaksi ja koki sen suoranaiseksi hyökkäykseksi itseään ja kirjaa vastaan. Mankiewicz omisti elokuvansa Yhdysvaltojen tukemalle Ngô Đình Diệmin etelävietnamilaiselle nukkehallitukselle. == Juoni == Elokuvassa Audie Murphy näyttelee Saigoniin saapuvaa yhdysvaltalaista taloustieteilijää, joka rakastuu Michael Redgraven esittämän brittitoimittaja Thomas Fowlerin naisystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista. Greenen romaani arvostelee Yhdysvaltojen vaikutusta Kaakkois-Aasiassa, mutta elokuvaversion loppu on yhdysvaltalaismyönteisempi. == Näyttelijät == == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1958 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Joseph L. Mankiewiczin ohjaamat elokuvat Luokka:Elokuvat Vietnamin sodasta
Tigilin piiri

Tigilin piiri () on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 63 500 neliökilometriä. Asukkaita on 4 700 henkeä (vuonna 2009, ilman Palanaa). Tigilin piiri sijaitsee Kamtšatkan niemimaan luoteisrannalla. Koillisessa se rajoittuu Karagan, idässä Ust-Kamtšatskin, kaakossa Bystrajan ja lounaassa Sobolevon piireihin sekä lännessä Ohotanmereen. Piiriin kuuluu 7 kylää (maalaiskuntaa): Hairjuzovo, Kovran, Lesnaja, Sedanka, Tigil, Ust- Hairjuzovo ja Vojampolka. Hallinnollinen keskus on Tigilin kylä. Piirin sisällä sijaitseva Palanan kaupunkimainen taajama muodostaa nykyisin erillisen kaupunkipiirikunnan. Neuvostoliiton hajoamisen jälkeen piirin väkiluku on vähentynyt puolella. Pohjoiset alkuperäiskansat korjakit ja itelmeenit muodostavat noin 44 % väestöstä (vuonna 2007). Talous perustuu kalastukseen ja kalateollisuuteen. Lisäksi harjoitetaan poronhoitoa, metsästystä ja keräilytaloutta. Piirin taloudellinen tilanne on heikko ja varsinkin alkuperäisväestön elintaso alhainen. Paikallislehtenä ilmestyy Panorama. Tigilissä toimii kotiseutumuseo. ==Lähteet== ==Aiheesta muualla== * Tigilin piiri Kamtšatkan aluepiirin sivustolla Luokka:Kamtšatkan aluepiirin piirit
Valtapeli (vuoden 1972 elokuva)

Valtapeli (The Candidate) on Michael Ritchien ohjaama yhdysvaltalainen elokuva vuodelta 1972. Elokuva kuvaa satiirin keinoin Robert Redfordin esittämän Bill McKayn senaattorinvaalikampanjaa istuvaa ehdokasta Crocker Jarmonia vastaan. Elokuvan Oscarilla palkitun käsikirjoituksen teki Jeremy Larner, joka aikaisemmin oli toiminut Eugene McCarthyn puheenkirjoittajana tämän pyrkiessä demokraattien presidenttiehdokkaaksi vuoden 1968 vaaleissa. ==Roolit== ==Arvioita== Video-oppaassa vuodelta 1994 Asko Alanen kuvaa Valtapeliä nokkelaksi tarinaksi idealismin kohtalosta amerikkalaisen vaalipelin rattaissa. Hän antaa elokuvalle neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever antaa elokuvalle kolme tähteä neljästä.The Candidate, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== == Aiheesta muualla == * Luokka:Yhdysvaltalaiset draamaelokuvat Luokka:Vuoden 1972 yhdysvaltalaiset elokuvat Luokka:Elokuvat vaaleista Luokka:Michael Ritchien ohjaamat elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat
Middelburg

Middelburg on Alankomaissa sijaitseva Zeelandin maakunnan pääkaupunki sekä kunta. Sen pinta-ala on 53,05 km², josta vesialuetta 4,41 km². Kunnan asukasluku oli lokakuun 2009 lopussa 47 914. == Historia == Middelburgin historia kaupunkina ulottuu aina 800-luvulle asti. Kaupunki oli vahvistettu viikinkien hyökkäyksien varalta maavallein. Luostari perustettiin alueelle noin vuonna 1125. Middelburg sai kaupunginoikeudet vuonna 1217.https://archive.is/20120524132947/http://www.stadsrechten.nl/stedenalfabet.htm == Lähteet == == Aiheesta muualla == * Kunnan omat sivut Luokka:Alankomaiden kaupungit Luokka:Zeelandin kunnat
HC Kilppari

HC Kilppari on vuonna 2007 perustettu turkulainen maahockeyseura. HC Kilpparin miesten edustusjoukkue pelaa valtakunnallisessa maahockeyn ja sisähockeyn SM- sarjassa. Joukkue pelaa kotiottelunsa maahockeyn SM-sarjassa Parkin kentällä. Sisähockeyn SM-sarjan ottelut pelataan Samppalinnan Palloiluhallissa. HC Kilpparin juniorit pelaavat ja harjoittelevat ympäri vuoden ja osallistuvat Hockeyliiton järjestämiin turnauksiin. == Historia == HC Kilppari perustettiin vuonna 2007, kun länsirannikolle muuttaneet entiset ja nykyiset maahockeyn pelaajat kokoontuivat yhteen ja päättivät luoda uuden maahockeytä eteenpäin vievän hockeyseuran. Tämän jälkeen seuran toiminta on laajentunut ja vuonna 2015 aloitettiin junioreille tarkoitetut hockeykerhot Turun seudulla. Turkulaisryhmä on voittanut maahockeyn miesten Suomen mestaruuden kahdeksan kertaa vuosina 2013–2016, 2018–2020 ja 2022. HC Kilpparin ensimmäinen miesten Suomen mestaruus sisähockeyssä on kaudelta 2010. Tämän lisäksi HC Kilppari on voittanut sisähockeyn Suomen mestaruuden kuusi kertaa peräkkäin vuosina 2014–2019. HC Kilppari on voittanut Hockey5 -pelimuodon Suomen mestaruuden kolme kertaa vuosina 2018, 2019 ja 2021. HC Kilppari ylsi historiallisiin saavutuksiin vuosina 2018 ja 2019 voittamalla historiallisesti kolmen eri pelimuodon Suomen mestaruuden saman kalenterivuoden aikana (maahockey, sisähockey ja hockey5). Sisähockeykaudella 2014–2015 turkulaisryhmä kaatoi Kamchian (BUL) EuroHockey -turnauksessa sensaatiomaisesti Armenian, Georgian, Kreikan, Norjan ja Serbian mestarijoukkueet varmistaen sarjanousun Challenge I -tasolle. Kaudella 2024 HC Kilppari jäi ilman mitalia maahockeyn miesten SM- sarjassa. Tätä ennen seura oli viimeksi jäänyt mitalitta kaudella 2009. Sisäkaudella 2024-2025 HC Kilpparilla oli ensimmäistä kertaa edustusjoukkue naisten sisähockeyn SM-sarjassa, miesten myös pelatessa totutusti SM- sarjassaan. == Joukkueen kokoonpano kaudella 2022 == NRO NIMI PELIPAIKKA 1 Luhta Jussi maalivahti 2 Panschin Andrei puolustaja 3 Lindroos Sami puolustaja 4 Rantala Tommi hyökkääjä 5 Lehtonen Pekka puolustaja 6 Hirvioja Sampo (C) puolustaja 7 Schmid Florian keskikenttä 8 Lautaoja Juho keskikenttä 10 Hirvioja Jouni keskikenttä 11 Haapanen Henri keskikenttä 12 Kangas Edvin keskikenttä 13 Horelli Lauri puolustaja 14 Örn Lauri keskikenttä 16 Alenius Waltteri keskikenttä 17 Taipale Otto hyökkääjä 18 Leppänen Tuomo keskikenttä 19 Scholfield Andrew puolustaja 20 Katajisto Onni maalivahti 22 Kallioniemi Tuomas keskikenttä 23 Aro-Heinilä Asmo hyökkääjä 24 Steedman Elliot puolustaja 25 Hurrell David puolustaja 26 Van Heerden Stephen hyökkääjä 27 Äärelä Antti keskikenttä == Lähteet == *HC Kilppari kotisivut *Suomen Hockeyliitto === Viitteet === == Aiheesta muualla == * HC Kilppari Facebook * HC Kilppari Instagram * HC Kilppari Twitter * HC Kilppari Youtube *HC Kilppari palautti maahockeyvaltikan Turkuun 15.9.2018 Turun Sanomat * Maahockeyn SM-kultaa Turkuun 13.9.2015 Turun Sanomat Luokka:Suomalaiset maahockeyseurat Luokka:Turkulaiset urheiluseurat Luokka:Vuonna 2007 perustetut urheiluseurat
Ralph Weiland

Ralph "Cooney" Weiland (5. marraskuuta 1904, Seaforth, Ontario – 3. heinäkuuta 1985) oli kanadalainen NHL-jääkiekkoilija. Keskushyökkääjänä pelannut Weiland edusti NHL:ssa Boston Bruinsia, Ottawa Senatorsia ja Detroit Red Wingsiä. == Saavutuksia ja palkintoja == * Stanley Cup 1929 ja 1939 * NHL:n paras maalintekijä 1930 * Boston Bruinsin kapteeni 1938–39 * Hockey Hall of Fame 1971 ==Aiheesta muualla == * * Legends of Hockey Weilandista Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1904 syntyneet Luokka:Vuonna 1985 kuolleet
Hierro

Hierro tarkoittaa seuraavia asioita: * El Hierro, saari Espanjan Kanariansaarilla * Hierro – salaisuuksien saari, espanjalainen elokuva. Ja henkilöitä: * Antonio Hierro (s. 1959), espanjalainen jalkapalloilija * Fernando Hierro (s. 1968), espanjalainen jalkapalloilija * Guillermo Fernández Hierro (s. 1993), espanjalainen jalkapalloilija * José Hierro (1922–2002), espanjalainen runoilija * Luis Hierro Gambardella (1915–1991), uruguaylainen poliitikko * Luis Antonio Hierro López (s. 1947), uruguaylainen poliitikko, Uruguayn varapresidentti 2000–2006 * Manolo Hierro (s. 1962), espanjalainen jalkapalloilija.
Paavo Hietanen

Paavo Ilmari Hietanen (20. helmikuuta 1931 Uusikirkko Vpl – 7. heinäkuuta 2017 Järvenpää)Kuolinilmoitus, Paavo Ilmari Hietanen, Keskisuomalainen, 2017, No 203, sivu 44, julkaistu 30.7.2017Kuolinilmoitus, Paavo Ilmari Hietanen, Suomenselän Sanomat, 2017, No 31, sivu 2, julkaistu 3.8.2017 oli suomalainen pesäpalloilija. Paavo Hietanen on ensimmäinen pesäpalloilija, joka on voittanut sekä etenijä- että lyöjäkuninkuuden. Kari Kuusiniemi on myöhemmin yltänyt samaan. Paavo Hietanen oli vasenkätinen pesäpalloilija. "Pave" Hietanen pelasi SM-sarjassa kaikkiaan 14 kautta voittaen vuonna 1962 etenijäkuninkuuden ja 1967 lyöjäkuninkuuden. Pave aloitti pesäpalloilun Lohjalla, josta siirtyi Puna-Mustien ja Sotkamon Jymyn kautta 1961 HoNsU:un, jossa saavutti kahdeksana kautenaan kolmesti SM-pronssia: 1961, 1965 ja 1966. Hietanen oli mukana neljässä liitto-ottelussa, kuudessa Liitto-Lehdistö ja viidessä Itä-Länsi -ottelussa, joissa 1963 valittiin kentän parhaaksi pelaajaksi. Pelaajauransa jälkeen hän toimi aktiivisesti myös Pesäpalloliiton toiminnassa mm. pelaajavalitsijana Itä-Länsi -otteluihin. Hän toimi myös tuomarikouluttajana sekä valmentajana Virroilla. Parhaana virtolaislähtöisenä pelaajana on edustanut pääsarjatasolla Juha Vartiamäki, jonka valmennuksen tuotoksia Paavo Hietanen on saavuttanut. Varsinaisen pelaajauransa jälkeen hän pelasi ja valmensi myös Tampereella ja Kuortaneen Kunnossa. Ikämiessarjoissa hän edusti myös Jyväskylän Kiriä että Loimaan Palloilijoita. Pelaajauransa hän lopetti Virtain Urheilijoissa, jossa hän ehti pelaamaan myös poikansa Martin kanssa samassa joukkueessa miesten maakuntasarjassa vuonna 1977. Vuonna 1982 Hietaselle myönnettiin Pesäpalloliiton kultainen ansiomerkki. == Saavutukset == === Pelaajana === * 3 SM-pronssia: 1961, 1965, 1966 * 5 Itä-Länsi-ottelua: 1961-1963, 1965-1966 * Pesäpallon etenijäkuningas: 1962 * Pesäpallon lyöjäkuningas: 1967 === Ansiomerkit === * Pesäpalloliiton kultainen ansiomerkki no. 41 (1982) ==Lähteet== * === Viitteet === Luokka:Suomalaiset pesäpalloilijat Luokka:Vuonna 1931 syntyneet Luokka:Vuonna 2017 kuolleet
Riitta Hämäläinen

Riitta Kaarina Hämäläinen (s. 18. kesäkuuta 1946 Helsinki) on entinen suomalainen palloilija. Riitta "Snadi" Hämäläinen on menestynyt useissa palloilulajeissa. ==Pesäpallo== * Vuoden pesäpalloilija: 1964 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * SM-kultaa 1963, 1964, 1965, 1966 (Helsingin Pallo-Toverit), 1968, 1969, 1971, 1973 (Työväen Maila-Pojat) * SM- hopeaa 4 kertaa ja SM-pronssia kahdesti. * 7 kertaa Itä–Länsi-ottelussa ==Koripallo== * PM-pronssia 1965 * Kaksi SM-hopeaa ja kolme SM-pronssia (Karhun Pojat) ==Käsipallo== * yksi SM-hopea ja yksi pronssi. ==Lähteet== * === Viitteet === Luokka:Suomalaiset koripalloilijat Luokka:Suomalaiset käsipalloilijat Luokka:Suomalaiset pesäpalloilijat Luokka:Vuonna 1946 syntyneet Luokka:Elävät henkilöt
Auli Liesto

Auli Anneli Liesto (s. 8. tammikuuta 1938 Anjala) on entinen suomalainen pesäpalloilija. Aktiiviaikanaan Liesto voitti Pallo-Tovereissa Suomen mestaruuden vuosina 1958, 1959, 1963, 1964 ja 1966 ja hopeaa 1960. Vuonna 1959 Liesto oli SM-sarjan paras lyöjä ja 1964 ja 1966 paras etenijä. Valittiin vuonna 1964 Itä–Länsi-otteluun. Liesto on pelannut SM-sarjassa myös kori- ja käsipalloa, jossa voitti sisäpelin hopeaa 1963 ja pronssia 1964 (Karhun Pojat). Keihäänheitossa Liesto sijoittui vuoden 1963 SM-kisoissa kahdeksanneksi. == Saavutukset == * Pesäpallon etenijäkuningatar (2): 1964, 1966 * Pesäpallon lyöjäkuningatar: 1959 http://www.pesis.fi/pesapalloliitto/historia/pelaajatilastot/parhaat-lyojat- kausittain/ ==Lähteet== * === Viitteet === Luokka:Suomalaiset pesäpalloilijat Luokka:Vuonna 1938 syntyneet Luokka:Elävät henkilöt
Gordon Roberts

Gordon William "Doc" Roberts (5. syyskuuta 1891 – 1. syyskuuta 1966) oli kanadalainen ammattilaisjääkiekkoilija. Hänen seurojaan olivat Ottawa Senators (alkuperäinen), Montreal Wanderers, Vancouver Millionaires ja Seattle Metropolitans. Hyökkääjänä pelannut Roberts kuului Ottawan 1910 Stanley Cupin voittaneeseen joukkueeseen. Hän lopetti uransa melko varhain valmistuakseen lääkäriksi. Hänet otettiin Hockey Hall of Fameen 1971. == Aiheesta muualla == * Gordon Roberts Legends of Hockey -sivustolla Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1891 syntyneet Luokka:Vuonna 1966 kuolleet
Maurizio Mannelli

Maurizio Mannelli (1. tammikuuta 1930 Napoli – 24. toukokuuta 2014) oli italialainen vesipalloilija. Hän kuului joukkueeseen, joka sai pronssia vuoden 1952 kesäolympialaisissa Helsingissä.Maurizio Mannelli Biography and Olympic Results == Lähteet == Luokka:Italialaiset vesipalloilijat Luokka:Italialaiset olympiamitalistit Luokka:Vuonna 1930 syntyneet Luokka:Vuonna 2014 kuolleet
Geminio Ognio

Geminio Ognio (13. joulukuuta 1917 Recco – 28. lokakuuta 1990 Rooma) oli italialainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului kultaa voittaneeseen ja Helsingissä pronssia saaneeseen joukkueeseen.Geminio Ognio Biography and Olympic Results == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1917 syntyneet Luokka:Vuonna 1990 kuolleet
Jaakko Nygård

Paavo Jaakko Kalevi Nygård (31. elokuuta 1936 Vimpeli – 7. joulukuuta 2021 VimpeliKuolinilmoitus. Ilkka-Pohjalainen 9.12.2021, s. 20.) oli suomalainen pesäpalloilija. Nygård palkittiin PPL:n kultakellolla vuonna 1963 kauden parhaana pesäpalloilijana. Itä–Länsi-edustuksia hänellä on viisi ja PPL–Lehdistö-edustuksia kolme. SM-kultaa Jekki voitti 1960 ja 1965, ja lisäksi hän on voittanut neljä hopeaa ja viisi pronssia sekä Pesäpallon Maakunta Cupin 1964 ja kaksi alle 16-vuotiaiden Suomen mestaruutta. Vuonna 1972 Nygård voitti ikämiesten SM-kultaa. Myös Jaakko Nygårdin poika Marko Nygård on pääsarjatason pesäpalloilija. __NOTOC__ == Saavutukset == * 2 SM-kultaa: 1960, 1965 * 4 SM- hopeaa: 1959, 1961, 1962, 1966 * 5 SM-pronssia: 1958, 1963, 1964, 1967, 1968 * 5 Itä-Länsi-ottelua: 1959-1963 * Vuoden pesäpalloilija: 1963 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ ==Lähteet== * === Viitteet === Luokka:Suomalaiset pesäpalloilijat Luokka:Vimpelin Vedon pelaajat Luokka:Vuonna 1936 syntyneet Luokka:Vuonna 2021 kuolleet
Harry Oliver

Harold "Pee-Wee" Oliver (26. lokakuuta 1898 – 16. kesäkuuta 1985) oli kanadalainen ammattimainen jääkiekkoilija, jonka pelipaikka oli puolustaja. Hän edusti Boston Bruinsia ja New York Americansia National Hockey Leaguessa. Hän pelasi myös Calgary Tigersissa Western Canada Hockey League -sarjassa. Oliver syntyi Selkirkissä Manitobassa. Harry Oliver oli Boston Bruinsin kantava voima joukkueen voittaessa Stanley Cupin 1929. ==Palkintoja saavutuksia == * WCHL:n ykköstähdistössä (1924 & 1925) * Stanley Cup (1929) * Hockey Hall of Fameen 1967 * Manitoba Hockey Hall of Famen kunniajäsen ==Aiheesta muualla == * * Harry Oliver's biography at Manitoba Hockey Hall of Fame Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1898 syntyneet Luokka:Vuonna 1985 kuolleet
László Jeney

László Jeney (30. toukokuuta 1923 Cluj-Napoca – 24. huhtikuuta 2006 Budapest) oli unkarilainen vesipalloilija, joka osallistui kesäolympialaisiin vuosina 1948 Lontoossa, 1952 Helsingissä, 1956 Melbournessa ja 1960 Roomassa. Hän kuului kahdesti (1952 ja 1956) kultaa voittaneeseen joukkueeseen; vuonna 1948 hän kuului hopeaa ja vuonna 1960 pronssia saaneeseen joukkueeseen.László Jeney Biography and Olympic Results == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1923 syntyneet Luokka:Vuonna 2006 kuolleet
Pentti Puttonen

Pentti Ilmari Puttonen (14. lokakuuta 1934 Jyväskylä – 15. joulukuuta 1998 Jyväskylä) oli suomalainen pesäpalloilija.Urheilumme Kasvot Osa 3, Puttonen, Pentti Ilmari, sivu 1230, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Vuoden 1963 paras etenijä Pentti Puttonen pelasi aktiivisesti 15 vuotta, joista seitsemän SM- sarjassa saavuttaen pronssia 1961 (Hongikon Nuorisoseuran Urheilijat). Osallistui Mestarit-Muu Suomi -otteluun 1963. Puttosen aiempi seura oli Jyväskylän Hiihtoseura. Mäkihypyssä Puttonen kilpaili vuosina 1946–1950 ja sijoittui nuorten SM-kilpailuissa parhaimmillaan kymmenenneksi. Puttonen harrasti perhokalastusta. Hän oli ammatiltaan faktori. Kotikunta oli Jyväskylä. == Saavutukset == === Pelaajana === * 1 SM-pronssi: 1961 * Pesäpallon etenijäkuningas: 1963 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1934 syntyneet Luokka:Vuonna 1998 kuolleet
Károly Szittya

Károly Szittya (18. kesäkuuta 1918 Budapest – 9. elokuuta 1983 Szeged) oli unkarilainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului hopeaa saaneeseen ja Helsingissä kultaa voittaneeseen joukkueeseen.Károly Szittya Biography and Olympic Results == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1918 syntyneet Luokka:Vuonna 1983 kuolleet
Izjaslav

Izjaslav () tai Zaslav (, ) on historiallisesti merkittävä kaupunki Hmelnytskyin alueen pohjoisosissa Ukrainassa. Kaupunkiin johtaa rautatie. Vuonna 2013 asukasluvuksi arvioitiin 17 172 asukasta. Kaupunki oli aiemmin noin 45 857 asukkaan Izjaslavin piirin keskus, mutta heinäkuun aluehallinnollisesta uudistuksesta 2020 lähtien osa suurempaa Šepetivkan piiriä. ==Lähteet== ==Aiheesta muualla== * Zaslav in Internet Encyclopedia of Ukraine Luokka:Hmelnytskyin alueen kaupungit
Riitta Arolinna

Riitta Marjatta Arolinna (o.s. Kyntölä) (5. kesäkuuta 1944 Helsinki – 10. heinäkuuta 2007Helsingin Sanomat 29.7.2007) oli suomalainen palloilija. Riitta Arolinna eli ”Mösse” voitti pesäpallossa SM-kultaa 1960, 1961 ja 1962, hopeaa 1963 ja 1965 ja osallistui kahteen Itä–Länsi-otteluun. Koripallossa Arolinna edusti Suomea kolmessa kaksoismaaottelussa, voitti tyttöjen SM-kultaa 1960 ja 1962, naisten hopeaa 1964 ja 1966 ja pronssia 1965. Käsipallossa SM-hopeaa hän sai 1962. Arolinnan veljistä Jorma Kyntölä valittiin Suomen parhaaksi pesäpalloilijaksi 1965 ja Timo on pelannut Jokerien ”miniketjussa”. == Saavutukset == * Pesäpallon etenijäkuningatar: 1963 ==Lähteet== * ===Viitteet=== Luokka:Suomalaiset pesäpalloilijat Luokka:Vuonna 1944 syntyneet Luokka:Vuonna 2007 kuolleet
Martina Miceli

Martina Miceli (s. 22. lokakuuta 1973 Rooma) on italialainen vesipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa. Vuoden 2008 kesäolympialaisissa Pekingissä hän kuului kuudenneksi sijoittuneeseen joukkueeseen.Martina Miceli Biography and Olympic Results == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1973 syntyneet Luokka:Elävät henkilöt
Ikaalisten Nouseva-Voima

Ikaalisten Nouseva-Voima on ikaalilainen suunnistuksen erikoisseura. Urheiluseura perustettiin Ikaalisten Riitialassa vuonna 1914 nimellä Voimistelu- ja Urheiluseura Nouseva Voima. Seura otti vuonna 1974 lajikseen suunnistuksen ja jatkoi Ikaalisten Urheilijoiden suunnistustoimintaa nimellä Ikaalisten Nouseva-Voima. Jukolan viestissä ja Tiomilassa seura on sijoittunut useasti kolmen parhaan joukkoon voittamatta kuitenkaan kertaakaan. Seura on tunnettu myös kilpailun järjestäjänä. Vuonna 1998 se järjesti yhdessä suunnistusseura Kyrös-Rastin kanssa Fin5-suunnistusviikon ja vuonna 2004 Kankaanpään Suunnistajien kanssa Jukolan viestin. Vuonna 2015 seura järjesti suunnistuksen keskimatkan SM-kilpailun. Lisäksi seura on järjestänyt vuosina 2008 sekä 2016 Suomen Suunnistusliiton nuorison lajitapahtuman Leimaus-leirin. Seuraa ovat edustaneet muun muassa seuraavat suunnistajat: * Vladimir Aleksejev * Ari Anjala * Topi Anjala * Outi Borgenström * Terhi Holster * Mikhail Mamlejev * Marius Mazulis * Leena Mutka (o.s. Silvennoinen) * Simo Nurminen * Kimmo Rauhamäki ==Lähteet== * Ikaalisten Nouseva-Voiman www-sivut * Jukolan Viestin tulosarkisto ===Viitteet=== Luokka:Ikaalislaiset urheiluseurat Luokka:Suomalaiset suunnistusseurat Luokka:Vuonna 1914 perustetut urheiluseurat
Paulina Boenisz

Paulina Boenisz (s. 28. syyskuuta 1978 Varsova) on nykyaikainen viisiottelija, joka on edustanut Puolaa kesäolympialaisissa vuosina 2000 Sydneyssä, 2004 Ateenassa ja 2008 Pekingissä. Sydneyssä hän sijoittui viidenneksi, Ateenassa kymmenenneksi ja Pekingissä kuudenneksi.Paulina Boenisz Biography and Olympic Results Boenisz on saanut mitaleita, myös kultaa sekä Euroopan- että maailmanmestaruuskilpailuissa. Hän on lisäksi kuusinkertainen Puolan-mestari. == Lähteet == Luokka:Puolalaiset nykyaikaiset viisiottelijat Luokka:Vuonna 1978 syntyneet Luokka:Elävät henkilöt
Imre Nagy (nykyaikainen viisiottelija)

Imre Nagy (21. helmikuuta 1933 Monor – 20. lokakuuta 2013) oli unkarilainen nykyaikainen viisiottelija ja olympiavoittaja. Nagy kilpaili kesäolympialaisissa Roomassa 1960 ja Tokiossa 1964. Roomassa hän sai yksilökilpailussa hopeaa ja voitti joukkuekilpailussa kultaa. Tokiossa hän sijoittui yksilökilpailussa seitsemänneksi ja sai joukkuekilpailussa pronssia.Olympics at Sports-Reference.com MM-kilpailuista Nagy saavutti kolme hopeamitalia joukkuekilpailusta. Hän kuoli 80-vuotiaana 20. lokakuuta 2013 sairasteltuaan pitkään.http://www.origo.hu/sport/egyeb/ottusa/20131021-elhunyt-nagy-imre- olimpiai-bajnok-ottusazo.html == Lähteet == * Imre Nagy Bio, Stats and Results Olympics at Sports-Reference.com === Viitteet === Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Vuonna 1933 syntyneet Luokka:Vuonna 2013 kuolleet
Jarkko Tuomala

Jarkko Sakari Tuomala (s. 12. lokakuuta 1961 Kotka) on suomalainen aktiiviuransa lopettanut koripalloilija. Tuomala pelasi uransa aikana 74 ottelua Suomen koripallomaajoukkueessa ja oli mukana vuoden 1995 EM-kisoissa, joissa hän edusti Suomea kolmessa pelissä.Jarkko Sakari Tuomala (Finland) FIBA Europe. Viitattu 24.12.2009. Tuomala voitti KTP:n paidassa neljä Suomen mestaruutta vuosina 1988–1994. Yhteensä hän pelasi pääsarjassa kaksikymmentä kautta, jolloin runkosarjapelejä hänelle kertyi 623. Tämä oli historian suurin määrä joulukuuhun 2017 saakka kunnes Timo Heinonen ohitti hänet tässä tilastossa.Kauha palaa FoKoPo-paitaan päättämään uransa25.8.2008. Suomen Koripalloliitto. Viitattu 24.12.2009 == Katso myös == *Luettelo 2 000 levypalloa saavuttaneista Korisliiga-pelaajista *Luettelo 200 torjuntaa saavuttaneista Korisliiga-pelaajista *Luettelo 500 syöttöä saavuttaneista Korisliiga-pelaajista *Luettelo 5 000 pistettä saavuttaneista Korisliiga- pelaajista *Luettelo 500 ottelua pelanneista Korisliiga-pelaajista == Lähteet == Luokka:Suomalaiset koripalloilijat Luokka:Vuonna 1961 syntyneet Luokka:Elävät henkilöt
Ferenc Németh

Ferenc Németh (s. 4. huhtikuuta 1936 Budapest) on nykyaikainen viisiottelija, joka edusti Unkaria vuoden 1960 kesäolympialaisissa Roomassa. Hän voitti kultamitalit sekä miesten yksilö- että joukkuekilpailussa.Ferenc Németh Biography and Olympic Results == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Vuonna 1936 syntyneet Luokka:Elävät henkilöt
Mii

Mii (/mi:/ MEE) on Wiille, Wii U:lle, Nintendo 3DS:lle Nintendo 2DS:lle ja Nintendo Switchille luotava virtuaalinen hahmo, jolla voidaan pelata useita eri videopelejä sekä käyttää muita Nintendon palveluja. Usein verkkopeleissä pelaajat edustavat itseään Mii-hahmojensa kautta. Miitä voi muokata omalla tyylillään kaikilla alustoilla. Mii-hahmoista on tehty myös kolme Super Smash Bros. -teemaista amiiboa, jotka ovat Mii Brawler, Mii Swordfighter ja Mii Gunner. Ne julkaistiin vuonna 2015. == Hahmon luonti == Miit luodaan Wii- konsolilla Mii Channel -palvelussa, Nintendo 3DS:llä ja Wii U:lla ”Mii Makerilla” sekä Nintendo Switchillä konsolin asetuksissa. Mii-hahmot koostuvat muun muassa silmistä, nenästä, suusta, kulmakarvoista ja hiuksista. Miille on myös mahdollista laittaa parta, viikset tai silmälasit. Ruumiinosien väriä voi muokata. Hahmon ruumiinrakennetta voi säätää. Luontialustalla Miin yläosa on mahdollista vaihtaa, mutta muita vaatteita ei voi muokata. == Käyttö videopeleissä == Nykyään monet pelit tukevat Mii-hahmoja. Käyttötarkoitukset peleissä vaihtelevat paljolti. Esimerkiksi pelissä Mario Kart 8 Deluxe voi valita Miille ajoasun ja käyttää sitä kuskina, kun taas pelissä Super Smash Bros. Ultimate voi luoda oman taistelijan, jolla on Miin kasvot. Muutamat pelit, kuten Miitomo ja Miitopia, perustuvat täysin Mii-hahmojen ympärille. === Pelejä joissa Mii-hahmoja esiintyy === * Osa Mario Kart -pelisarjan peleistä: :* Mario Kart Wii :* Mario Kart 7 :* Mario Kart 8 :* Mario Kart 8 Deluxe :* Mario Kart Tour * Miitomo * Miitopia * Osa Super Smash Bros. -sarjan peleistä: :* Super Smash Bros. for Nintendo 3DS & Wii U :* Super Smash Bros. Ultimate * Tomodachi Collection * Tomodachi Life * Wii-pelisarjan pelit lukuun ottamatta Wii Chessiä: :* Wii Sports :* Wii Sports Resort :* Wii Sports Club :* Nintendo Switch Sports :* Wii Play :* Wii Play: Motion :* Wii Fit :* Wii Fit Plus :* Wii Fit U :* Wii Party :* Wii Party U :* Wii Music == Miiverse == Miiverse oli Nintendon ylläpitämä sosiaalinen yhteisö, joka julkaistiin 18. marraskuuta 2012 Nintendo 3DS:lle ja Wii U:lle. Miiversessä käyttäjät pystyivät julkaisemaan omia kuvia, piirroksia sekä liittymään yhteisöihin. Miiverse käytti Mii-hahmoja käyttäjien avatareina. Nintendo sulki Miiversen pysyvästi 7. marraskuuta 2017. == Lähteet == Luokka:Wii Luokka:Super Smash Bros. -pelisarjan hahmot
Gábor Benedek

Gábor Benedek (s. 23. maaliskuuta 1927 Tiszaföldvár) on nykyaikainen viisiottelija, joka edusti Unkaria kesäolympialaisissa vuosina 1952 Helsingissä ja 1956 Melbournessa. Helsingissä hän voitti joukkuekilpailussa kultaa ja sai yksilökilpailussa hopeaa. Melbournessa hän sijoittui yksilökilpailussa kuudenneksi ja joukkuekilpailussa neljänneksi. Benedek on vuoden 1953 nykyaikaisen viisiottelun maailmanmestari.Modern Pentathlon World Championships == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Vuonna 1927 syntyneet Luokka:Elävät henkilöt
Fremont

Fremont tai Frémont tarkoittaa ainakin seuraavia asioita: == Paikkoja == *Fremont (Alamedan piirikunta) *Fremont (Yolon piirikunta) *Fremont Landing *Fremontin piirikunta (Colorado) *Fremontin piirikunta (Idaho) *Fremont Township (Illinois) *Fremont (Indiana) *Fremont (Iowa) *Fremontin piirikunta (Iowa) *Fremont (Michigan) *Fremont Township (Isabellan piirikunta) *Fremont Township (Saginaw’n piirikunta) *Fremont Township (Sanilacin piirikunta) *Fremont Township (Tuscolan piirikunta) *Fremont Hills *Fremont (Nebraska) *Fremont (New Hampshire) *Fremont (Steuben piirikunta) *Fremont (Sullivan piirikunta) *Fremont (Pohjois-Carolina) *Fremont (Ohio) *Fremont (Washington) *Fremont (Wisconsin) *Fremont (Clarkin piirikunta) *Fremont (Waupacan piirikunta) *Fremontin piirikunta (Wyoming) == Henkilöitä == * John C. Frémont (1813-1890), yhdysvaltalainen kenraali ja republikaanipuolueen presidenttiehdokas === Kuvitteellisia henkilöitä === * Charles, Astrid, Céline ja Juliette Frémont, televisiosarjassa Mistralin tuulet == Muut merkitykset == *Fremont Bridge (Portland), Portland, Oregon *Fremont Bridge (Seattle), Seattle, Washington *Fremont River (Utah), Colorado Riverin sivujoki *Mount Fremont, Washington *Fremont High School (Täsmennyssivu) *Fremont Hotel and Casino, hotelli/kasino Fremont Streetillä Las Vegasin keskustassa, Nevadassa *181 Fremont, pilvenpiirtäjä San Franciscossa, Yhdysvalloissa *Fremont Pass, Yhdysvaltojen läpi meneviä vuoria *"Fremont," koodinimi Microsoftin projektille *Fremontin kulttuuri, arkeologinen amerikkalainen kulttuuri *Fremont Unified School District, Fremont, Kalifornia
Fremont (Alamedan piirikunta)

Fremont on Alamedan piirikunnan suurin kaupunki Kaliforniassa, Yhdysvalloissa. Kaupungin asukasluku oli vuonna 2009 213 000, joka teki siitä koko Yhdysvaltojen 95. suurimman kaupungin. Fremontilla on pinta-alaa 225,6 km². Tästä 27,0 km² on vettä. == Lähteet == Luokka:Alamedan piirikunnan maantiede Luokka:Kalifornian kaupungit
Jalkapallon Ruotsin cup

Jalkapallon Ruotsin cup on kansallinen cup-kilpailu ruotsalaisjoukkueille. Cupin voittaja pääsee Eurooppa-liigan 2. karsintakierrokselle. Voittaja pelaa Ruotsin Supercupin Allsvenskanin voittajaa vastaan. Eniten cupin voittaja on Malmö FF:llä, jolla cup-voittoja on 16 kappaletta. == Voittajat == * 1941 – Helsingborgs IF * 1942 – GAIS * 1943 – IFK Norrköping * 1944 – Malmö FF * 1945 – IFK Norrköping * 1946 – Malmö FF * 1947 – Malmö FF * 1948 – Napoli * 1949 – AIK Fotboll * 1950 – AIK Fotboll * 1951 – Malmö FF * 1952 – ei järjestetty * 1953 – Malmö FF * 1954–1966 ei järjestetty * 1967 – Malmö FF * 1968 – IFK Norrköping * 1969 – IFK Norrköping * 1970 – Åtvidabergs FF * 1971 – Åtvidabergs FF * 1972 – Landskrona BoIS * 1973 – Malmö FF * 1974 – Malmö FF * 1975 – Malmö FF * 1976 – AIK Fotboll * 1977 – Östers IF * 1978 – Malmö FF * 1979 – IFK Göteborg * 1980 – Malmö FF * 1981 – Kalmar FF * 1982 – IFK Göteborg * 1983 – IFK Göteborg * 1984 – Malmö FF * 1985 – AIK Fotboll * 1986 – Malmö FF * 1987 – Kalmar FF * 1988 – IFK Norrköping * 1989 – Malmö FF * 1990 – Djurgårdens IF Fotboll * 1991 – IFK Göteborg * 1992 – IFK Göteborg * 1993 – Degerfors IF * 1994 – IFK Norrköping * 1995 – Halmstads BK * 1996 – AIK Fotboll * 1997 – AIK Fotboll * 1998 – Helsingborgs IF * 1999 – AIK Fotboll * 2000 – Örgryte IS Fotboll * 2001 – IF Elfsborg * 2002 – Djurgårdens IF Fotboll * 2003 – IF Elfsborg * 2004 – Djurgårdens IF Fotboll * 2005 – Djurgårdens IF Fotboll * 2006 – Helsingborgs IF * 2007 – Kalmar FF * 2008 – IFK Göteborg * 2009 – AIK Fotboll * 2010 – Helsingborgs IF * 2011 – Helsingborgs IF * 2013 – IFK Göteborg * 2014 – IF Elfsborg * 2015 – IFK Göteborg * 2016 – BK Häcken * 2017 – Östersunds FK * 2018 – Djurgårdens IF Fotboll * 2019 – BK Häcken * 2020 – IFK Göteborg * 2021 – Hammarby IF * 2022 – Malmö FF * 2023 – BK Häcken * 2024 – Malmö FF Luokka:Ruotsin jalkapallokilpailut Ruotsin cup
Viktor Minejev

Viktor Aleksandrovitš Minejev (; 19. kesäkuuta 1937 – 22. helmikuuta 2002) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sijoittui yksilökilpailussa viidenneksi.Viktor Mineyev Biography and Olympic Results == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Vuonna 1937 syntyneet Luokka:Vuonna 2002 kuolleet
Albert Mokejev

Albert Andrejevitš Mokejev (; 4. tammikuuta 1936 – 27. helmikuuta 1969) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sai lisäksi pronssia yksilökilpailussa.Albert Mokeyev Biography and Olympic Results == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Vuonna 1936 syntyneet Luokka:Vuonna 1969 kuolleet
Autopale

Autopale oli vuosina 1967–2019 toiminut, autokauppaa harjoittanut yritys. Yrityksen päätoimipaikka oli Jyväskylä, mutta sen myymälöitä oli myös Jämsässä, Keuruulla ja Äänekoskella. Yhtiö oli Nissanin, Chryslerin, Dodgen, Hyundain ja Jeepin valtuutettu jälleenmyyjä Keski-Suomessa. Autopale oli Suomen toiseksi pitkäaikaisin Nissan-edustaja ja yksi maan suurimmista merkin kauppiaista. Hallituksen puheenjohtaja Pentti Rossi osti yhtiön vuonna 1987. Vuonna 2008 yhtiön liikevaihto oli 17,6 miljoonaa euroa. Autopale lopetti toimintansa vuonna 2019, ja ennen lopettamistaan Autopale edusti myös Mitsubishiä. ==Lähteet== Luokka:Entiset suomalaiset autoliikkeet
Jyväskylän Autotarvike

Jyväskylän Autotarvike on vuonna 1942 perustettu autokauppaa harjoittava yritys. Yhtiö edustaa Volkswagenia ja Audia, sekä Seatia omistamassaan Ahjoautossa. Tytäryhtiö Savilahden Auto myy Mikkelissä Volkswagenia. Vuoden 2010 alusta lähtien yhtiö alkaa myydä myös Fiatia. Jyväskylän Autotarvike on Suomen vanhin Volkswagen-piirimyyjä. Yhtiön omistaa R. Ruth Oy, joka osti sen vuonna 1963. ==Lähteet== Luokka:Suomalaiset autoliikkeet
Puutavarapankko

Puutavarapankko on pääosin raakapuunkuljetuksissa käytetty lavarakenne. Pankkoja on oltava vähintään kaksi kappaletta puutavaranippua kohden. Pankon lujuusluokka määräytyy sillä kuljetettavan maksimikuorman mukaisesti. Puutavarapankkoja käytetään muun muassa metsäkoneissa, kuorma-autoissa ja junavaunuissa. Kuorma-auton pankkojen lujuus- ja liikenneturvallisuusvaatimukset on määritelty liikenneasetuksella, jonka noudattamista valvoo autokatsastusviranomaiset. Pankkoja valmistetaan alumiinista ja teräksestä. Alumiini tuli 1970-luvulla pankkojen vaihtoehtoiseksi materiaaliksi keveytensä vuoksi. Nykyiset "ultralujat" teräkset ovat kuitenkin nopeasti korvaamassa alumiinin käyttöä parempien keveys- ja lujuusominaisuuksiensa ansiosta. Ultralujien kilpailukykyä parantaa lisäksi niiden kehittyneet pintakäsittelymenetelmät. Luokka:Metsäteollisuus Luokka:Logistiikka